স্টাফ রিপোর্টার ॥ জেলার বানিয়াচঙ্গ, চুনারুঘাট ও সদর জুড়ে হাত বাড়ালেই পাওয়া যাচ্ছে মাদক। যত্রতত্র হচ্ছে এর রমরমা কেনাবেচা। প্রকাশ্যে দিবালোকে হচ্ছে সেবন। পাশাপাশি সেবনকারীদের আড্ডায় সমান তালে চলছে জুয়া। মাদকসেবিদের মধ্যে উঠতি যুবকের সংখ্যাই বেশি। ফেনসিডিল, ইয়াবা,গাঁজা, হুইস্কি, বিয়ার, হেরোইনসহ সবধরণের মাদকই এখন পাওয়া যাচ্ছে হবিগঞ্জের বিভিন্ন স্থানে। জানা যায়, বানিয়াচঙ্গের সাগরদীঘির দক্ষিণ পাড়, সুফিয়া মতিন কলেজ এলাকা, এলআর হাইস্কুল রোড, নতুন বাজার, জনাব আলী কলেজ অডিটরিয়াম, হাসপাতাল এলাকা, মাদানী ম্যানশন এর ফাঁকা জায়গা, সদরের সিএনজি স্ট্যান্ড, টাউন প্রাইমারি বিদ্যালয়, শ্মশানঘাট, ২নং পুল সংলগ্ন এলাকা, চুনারুঘাট হাতুন্ডা, দেওরগাছ, কালাশাহ পরিত্যক্ত ঘর এখন মাদকসেবিদের নিরাপদ ঘাটিতে পরিণত হয়েছে। অভিযোগ উঠেছে, স্থানীয় প্রশাসন এসব দেখেও না দেখার ভান করছে। নেশার অর্থ যোগাতে ...